cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy fr cy cy cy cy cy cy cy cy cy cy cy cy cy cy cy cy cy es cy en cy cy cy nl cy la es cy nb cy eo cy cy cy cy su cy ceb cy cy ca en cy nl en cy su cy su cy es es en es
Cyfarchion i’r Dinesydd | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Mae papur bro Caerdydd, papur bro hynaf Cymru, Y Dinesydd, yn dathlu cyhoeddi 400 rifyn. I nodi’r achlysur, mae’r erthygl yma gan Gwilym ac Eirian Dafydd yn ymddangos yn rhifyn mis Medi 2015.
Mae’n siŵr eich bod yn cofio i ni ddathlu’r 40 yn ôl yn Ebrill 2013, ond rhifyn Medi 2015 yw rhifyn 400. Pam? Y drefn yw cyhoeddi 10 rhifyn yn flynyddol, ond, ni lwyddwyd i wneud hynny yn 2000 a 2001. Felly er mai ein papur bro ni yw’r hynaf yng Nghymru, mae o leiaf ddau arall wedi cyrraedd rhifyn 400 o’n blaen – Llafar Bro (cylch ‘Stiniog) ac Yr Wylan (cylch Eifionydd). Tybed a wyddoch am eraill?
Tybed sawl un ohonom sy’n dal i gadw hen gopïau o’r Dinesydd? Cefais gyfle’n ddiweddar i bori drwy nifer o’r hen rifynnau, yn bennaf ers canol y 90au. Roedd y rhifynnau cyntaf mewn du a gwyn ac am ddim!
Ond daeth tro ar fyd yn rhif 346, Ebrill 2010. Am y tro cyntaf gwelwyd lluniau lliw, a’r geiriau: ‘Pris: 80 ceiniog’.
‘Annwyl ddarllenwyr,’ meddai Gwilym E Roberts, Cadeirydd Pwyllgor y Dinesydd. ‘Mae pennod newydd yn hanes Y Dinesydd y mis hwn gan mai dyma’r tro cyntaf bydd angen i bawb dalu am y fraint o gael y papur hwn … Mae’r papur ar ei newydd wedd, fel y gwelwch, ac rydym ni wedi ceisio cael mwy o amrywiaeth nag o’r blaen …’
O edrych ar rifyn 300 dim ond un paragraff byr iawn oedd ynddo i nodi’r garreg filltir honno. Gan nad yw rhifynnau 100 a 200 o’m blaen ni wn os nodwyd y cerrig milltir hynny.
Am gyfnod yn ystod 90au’r ganrif ddiwethaf cafwyd unigolion yn gyfrifol am wahanol adrannau megis addysg, chwaraeon, yr eglwysi, hysbysebion a newyddion cyffredinol. Bellach y drefn yw pob cyfrannwr yn anfon ei gyfraniad at olygydd y mis.
Yn dilyn y pen-blwydd mawr yn 40, ail-lansiwyd Y Dinesydd unwaith yn rhagor. Bellach caed 20 tudalen – 4 ohonynt mewn lliw. Cafwyd colofnau misol newydd ac amrywiol eu naws a thudalen flaen fwy atyniadol i’r llygaid yn y gobaith o ddenu mwy o ddarllenwyr.
Corddwyd y dyfroedd unwaith gyda ‘Dyddiadur Dyn Dwad’, a bu cryn drafod ar gyfraniadau’r colofnydd ifanc hwn yn ogystal â llawer o ddyfalu ynghylch ei enw. Tawel bellach yw’n darllenwyr ac ychydig sy’n mentro rhoi eu barn mewn llythyr neu erthygl fer.
Ni chafwyd popeth yn gywir bob tro. Er enghraifft, gwelwyd yn rhifyn mis Mehefin un flwyddyn: ‘Bydd angen y deunydd ar gyfer Dinesydd Mehefin erbyn 10 Mai.’ O diar, …!
Wedi cyrraedd y 400 byddwn yn gobeithio y gallai ein papur bro gamu ymlaen yn hyderus at rifyn 500! Ond y gwir yw bod nifer y darllenwyr yn disgyn ac yn heneiddio.
Ac anaml iawn y ceir cyfraniad o blith yr holl Gymry Cymraeg ifanc sy bellach yn ymgartrefu’n flynyddol yng Nghaerdydd. Rhaid i’r papur, hefyd, gystadlu mewn oes ddigidol.
Beth fydd y dyfodol? Un peth sy’n sicr – mae’r dyfodol yn eich dwylo chi, y darllenwyr.
Mae sefyllfa ariannol Y Dinesydd yn fregus, felly mae pob cyfraniad, gan gynnwys tanysgrifiadau, yn werthfawr.
Mae tanysgrifio i’r Dinesydd yn hawdd – cysylltwch â’r Is-Gadeirydd Bryan James am ffurflen gais (ebost db.james@ntlworld.com), neu lawrlwythwch hi o wefan Y Dinesydd.
Dim ond £10 y flwyddyn yw’r gost, neu £15 i dderbyn eich copi drwy’r post.
Mae’n bosib hefyd darllen Y Dinesydd ar-lein.
Diolch i Cen am y cartŵn.
Llongyfarchiadau mawr i’r Dinesydd oddi wrth Pobl Caerdydd.
sylw ar yr adroddiad yma
Darllen pellach a awgrymir
Pigion o’r Dinesydd, Mis Mehefin
© Hawlfraint 2019 POBL CAERDYDD. Cedwir Bob Hawl.